|  |  |
| --- | --- |
| KINNISVARAOSAKONDJUHATAJAKÄSKKIRI | |
|  | (digitaalallkirja kuupäev) nr 9-49/146 |



# Reaalservituudi seadmine Kantsi kinnisasjale

**Emajõe-Suursoo maastikukaitseala 3 kinnisasja kasuks**

Kliimaministeerium on 11.07.2025 käskkirjaga 1-2/25/298 „Riigivara otsustuskorras tasuta võõrandamine (Kantsi)“ otsustanud Tartu maakonnas Luunja vallas Kavastu külas oleva Kantsi kinnisasja (kinnistu registriosa nr 948304, katastritunnus 43203:002:0318) võõrandada otsustuskorras tasuta Luunja vallale. Nimetatud käskkirja p. 2.2.3 alusel seatakse reaalservituut Emajõe-Suursoo maastikukaitseala 3 (registriosa nr 12256950, katastritunnus 43203:002:0172) kui valitseva kinnisasja igakordse omaniku kasuks.

Tulenevalt eeltoodust ja lähtudes asjaõigusseaduse § 156, § 225, § 226, § 228, metsaseaduse §-st 56 lg 1 punktist 2, riigivaraseaduse § 2 lõikest 4, keskkonnaministri 11.05.2021 käskkirjast nr 1-2/21/234 „Volituste andmine“, RMK juhatuse 11.03.2025 otsuse nr 1-32/53 „RMK kinnisvaraosakonna põhimäärus“ punktidest 2.2.7, 2.2.9, RMK juhatuse 02.04.2024 otsuse nr 1-32/29 „Volituste andmine vara kasutusse andmise otsustamiseks“ punktist 1.4

1. *Ko o r m a t a*  Tartu maakonnas Luunja vallas Kavastu külas oleva Kantsi kinnisasi (registriosa nr 948304, katastritunnus 43203:002:0318, pindala 7,0 ha, sihtotstarve 100% ühiskondlike ehitiste maa, riigi kinnisvararegistri (*rkvr)* objekti kood KV4367, pindala 69952 m²) võõrandamise korral *tasuta ja tähtajatu reaalservituudiga*  Emajõe-Suursoo maastikukaitseala 3 kinnisasja (registriosa nr 12256950, katastritunnus 43203:002:0172, pindala 99,87 ha, sihtotstarve 75% kaitsealune maa, 25 % maatulundusmaa, rkvr objekti kood KV55730) igakordse omaniku kasuks.
2. Reaalservituudi sisuks on Kantsi kinnisasjal (teeniv kinnisasi) oleva parkla, juurdepääsutee, paadislipi, Emajõe õpperaja ja infotahvlite (edaspidi koos *rajatis*) kasutamine, hooldamine, korrashoid, remontimine ning muul viisil ekspluateerimine rajatise talitluse tagamise eesmärgil käesolevas käskkirjas ja reaalservituudi seadmise lepingus sätestatud tingimustel ja ulatuses.
3. Kasutusala pindala Kantsi kinnisasjal on 5262 m² ja asukoht on näidatud piiratud asjaõiguste ruumiandmete infosüsteemis ruumiandmete tunnusega ID 914793 ning kasutusala väljavõte on lisatud käskkirjale.
4. Reaalservituut seada järgmistel tingimustel:
   1. Valitseva kinnisasja omanikul on:
      1. valitseva kinnisasja omanikul ja kõikidel teistel isikutel kes soovivad pääseda valitsevale kinnisasjale, on õigus piiranguteta kasutada kasutusala ööpäevaringselt jalgsi ja kõikide sõidukitega;
      2. kohustus tagada kasutusalalt algava Emajõe õpperaja ja infotahvlite hooldus ja korrashoid;
      3. kohustus tagada, et reaalservituudi teostamisest ei tekiks kahju ega kahjulikke mõjutusi keskkonnale ega kasutusalale ega teenivale kinnisasjale väljaspool kasutusala;
   2. teeniva kinnisasja omanikul on:
      1. kohustus tagada kasutusalal olevate parklate, juurdepääsutee ja paadislipi hooldus ja korrashoid;
      2. kohustus tagada, et tema tegevusest ja/või tegevusetusest ei tekiks kasutusõiguse alale kahju ega kahjulikke mõjutusi keskkonnale.
5. Reaalservituudiga koormamise lepingu sõlmimisega seotud kulud tasub Riigimetsa Majandamise Keskus.

Käesoleva käskkirja peale on võimalik esitada vaie RMK-le haldusmenetluse seaduses sätestatud tähtajal, tingimustel ja korras või kaebus halduskohtule halduskohtumenetluse seadustikus sätestatud tähtajal, tingimustel ja korras.

(allkirjastatud digitaalselt)

Karl Mänd

Juhataja

Jaotuskava: Reet Karu, Ere Kaaristu, Luunja vald